proxectonos/corpus_dominio_legal_administrativo_tmp huggingface dataset:
RESOLUCIÓN do 25 de abril de 2016, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación co Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/05/2016

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 25 de abril de 2016
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión do 8 de abril de 2016, adoptou o seguinte acordo:
Primeiro. Iniciar negociacións para resolver as discrepancias manifestadas en relación cos artigos 59, 62, 67.4, 75.c), 87.1 e 87.2, 94, 101 e a disposición adicional quinta do Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade.
Segundo. Designar un grupo de traballo para propoñer á Comisión Bilateral de Cooperación a solución que proceda.
Terceiro. Comunicar este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserilo no Boletín Oficial del Estado e no Diario Oficial de Galicia.
Madrid, 8 de abril de 2016
RESOLUCIÓN do 25 de abril de 2016, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 6/2015, do 7 de agosto, pola que se modifica a Lei 8/2013, do 28 de xuño, de estradas de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/05/2016

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 25 de abril de 2016
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión do 6 de abril de 2016, adoptou o seguinte acordo:
Primeiro. De conformidade coas negociacións previas mantidas polo grupo de traballo constituído en cumprimento do previsto no acordo da Comisión Bilateral de Cooperación Administración Xeral do Estado-Comunidade Autónoma de Galicia do 23 de outubro de 2015, para o estudo e a proposta de solución das discrepancias competenciais manifestadas en relación cos números 10 e 25 do artigo único da Lei 6/2015, do 7 de agosto, pola que se modifica a Lei 8/2013, do 28 de xuño, de estradas de Galicia, ambas as partes considéranas solucionadas de conformidade cos seguintes compromisos:
a) En relación coas discrepancias manifestadas sobre o número 10 do artigo único da Lei 6/2015, do 7 de agosto, pola que se modifica o punto 3 do artigo 28 da Lei 8/2013, do 28 de xuño, de estradas de Galicia, ambas as partes entenden que se trata dun precepto referido á forma de aboamento da indemnización, e sempre que haxa mutuo acordo entre a Administración e a persoa expropiada, e non ás regras de valoración, que deberán respectar, en todo caso, a lexislación estatal de solo. Así mesmo, entenden ambas as partes que a referencia a terreos en situación urbanizada debe ser entendida só e exclusivamente en relación cos solos incluídos en núcleos rurais tradicionais legalmente asentados no medio rural, aos cales se refire o artigo 21.4 do texto refundido da Lei do solo e rehabilitación urbana, do 30 de outubro de 2015, nos que exista aproveitamento urbanístico de acordo coa lexislación e o plan urbanístico.
b) En relación coas discrepancias manifestadas sobre o número 25 do artigo único da Lei 6/2015, do 7 de agosto, pola que se modifica o que se engade no punto 3 do artigo 58 da Lei 8/2013, do 28 de xuño, de estradas de Galicia, ambas as partes entenden que estamos en presenza da fixación dun prazo de prescrición en relación cun procedemento administrativo de declaración e recuperación por danos e perdas ao dominio público viario regulado na dita Lei 8/2013.
Segundo. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserilo no Boletín Oficial del Estado e no Diario Oficial de Galicia.
Madrid, 6 de abril de 2016
RESOLUCIÓN do 22 de abril de 2016, da Dirección Xeral de Enerxía e Minas, pola que se dá publicidade das resolucións desta consellería, do 28 de marzo de 2016, de concesión e inadmisión de axudas ao abeiro da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia, e se procede á súa convocatoria para o ano 2016 (publicada no Diario Oficial de Galicia número 248, do 30 de decembro).
Consellería de Economía, Emprego e Industria — III. Outras disposicións — 04/05/2016

De conformidade co disposto no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 15/2014, do 16 de setembro (BOE nº 226, do 17 de setembro), e no artigo 11 da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia, procédese por medio desta resolución a dar publicidade das resolucións da Consellería de Economía, Emprego e Industria do 28 de marzo de 2016, polas que se conceden e inadmiten axudas solicitadas ao abeiro da citada Orde do 28 de decembro de 2015 (1ª resolución).
Os interesados poderán consultar a información detallada das resolucións no seguinte enderezo: https://ticketelectrico.xunta.es/dxem/consulta/ , así como no enlace habilitado na páxina web da Consellería de Economía, Emprego e Industria.
Así mesmo, fáiselles saber aos interesados que contra as citadas resolucións, que son definitivas na vía administrativa, cabe interpor, de ser o caso:
1. Recurso potestativo de reposición ante o órgano que ditou a resolución, no prazo dun mes contando a partir do día seguinte á súa publicación, segundo os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
2. Ou ben directamente recurso contencioso-administrativo, no prazo de 2 meses, ante a Sala do Contencioso-Administrativo do Tribunal Superior de Xustiza de Galicia, de conformidade co establecido nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa, no prazo de dous meses contados desde o día seguinte á súa publicación.
Santiago de Compostela, 22 de abril de 2016
EXTRACTO da Resolución do 18 de marzo de 2016 pola que se convocan para o ano 2016 as subvencións do programa de apoio á implantación do informe de avaliación dos edificios do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016.
Consellería de Infraestruturas e Vivenda — III. Outras disposicións — 04/05/2016

BDNS (Identif.): 304910.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
As comunidades de propietarios/as e as agrupacións de comunidades de propietarios/as, legalmente constituídas, así como as persoas propietarias únicas de edificios de carácter predominantemente residencial.
Segundo.
Obxecto
1. Esta resolución ten por obxecto convocar, en réxime de concorrencia competitiva, as subvencións do programa de apoio á implantación do informe de avaliación dos edificios do Plan estatal de fomento do alugamento de vivendas, a rehabilitación edificatoria e a rexeneración e renovación urbanas, 2013-2016, para a anualidade 2016.
2. Estas subvencións están destinadas a cubrir parte dos gastos dos honorarios profesionais derivados da emisión dun informe de avaliación dos edificios que inclúa a análise das condicións de accesibilidade, eficiencia enerxética e do seu estado de conservación.
Terceiro.
Bases reguladoras
As bases reguladoras das subvencións do programa de apoio á implantación do informe de avaliación dos edificios están aprobadas pola Orde do 9 de marzo de 2015, publicada no
Diario Oficial de Galicia
núm.163, do 6 de abril.
Cuarto.
Importe
1. As subvencións previstas nesta convocatoria faranse efectivas con cargo á aplicación 08.80.451A.780.5 dos orzamentos xerais da Comunidade Autónoma de Galicia para 2016, por importe de 600.000 €.
2. A axuda consistirá nunha cantidade máxima de 20 euros por cada unha das vivendas das que conste o edificio e unha cantidade máxima de 20 euros por cada 100 m2 de superficie útil de local, sen que en ningún caso se poida superar a cantidade de 500 euros, nin o 50 % do custo do informe de avaliación do edificio, excluído o IVE correspondente.
Quinto.
Prazo de presentación de solicitudes
O prazo de presentación de solicitudes será de catro meses, contados a partir do día seguinte ao da publicación desta resolución no
Diario Oficial de Galicia
.
Santiago de Compostela, 4 de abril de 2016
EXTRACTO da Resolución do 18 de marzo de 2016 pola que se convocan para o ano 2016 as subvencións para actuacións de rehabilitación de edificios e vivendas no ámbito da área de rehabilitación integral dos Camiños de Santiago do Programa de rexeneración e renovación urbanas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016.
Consellería de Infraestruturas e Vivenda — III. Outras disposicións — 04/05/2016

BDNS (Identif.): 304933.
De conformidade co previsto nos artigo 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Poderán ser persoas beneficiarias destas axudas as comunidades de propietarios/as, as agrupacións de comunidades de propietarios/as e as persoas físicas propietarias únicas de edificios ou de vivendas que estean en posesión da correspondente cualificación definitiva outorgada polo Instituto Galego da Vivenda e Solo.
Segundo.
Obxecto
1. Esta resolución ten por obxecto convocar, en réxime de concorrencia non competitiva, as subvencións do Programa de rexeneración e renovación urbanas da área de rehabilitación integral (ARI) dos Camiños de Santiago para a anualidade 2016.
2. Estas subvencións están destinadas a financiar actuacións de rehabilitación en edificios e vivendas situadas no ámbito da ARI dos Camiños de Santiago e que conten coa correspondente resolución de cualificación definitiva.
Terceiro.
Bases reguladoras
As bases reguladoras das subvencións do Programa de rexeneración e renovación urbanas da ARI dos Camiños de Santiago están aprobadas pola Orde do 22 de decembro de 2015, da Consellería de Infraestruturas e Vivenda, publicada no
Diario Oficial de Galicia
número 246, do 28 de decembro.
Cuarto.
Importe
1. Estas subvencións faranse efectivas con cargo á aplicación 08.80.451A.780.5 dos orzamentos xerais da Comunidade Autónoma de Galicia para 2016, por importe de 2.700.000 €.
2. A contía máxima das axudas non poderá exceder o 35 % do custo subvencionable da actuación reflectido na cualificación definitiva e cun importe máximo de 11.000 euros por cada vivenda obxecto de rehabilitación.
Quinto.
Prazo de presentación de solicitudes
O prazo para a presentación de solicitudes comezará a partir do día seguinte ao da publicación desta resolución no
Diario Oficial de Galicia
e terminará co esgotamento da partida orzamentaria contida nesta convocatoria e, en todo caso, o día 30 de novembro de 2016.
Santiago de Compostela, 4 de abril de 2016
RESOLUCIÓN do 16 de decembro de 2015, da Dirección Xeral de Enerxía e Minas, pola que se dá publicidade aos beneficiarios das axudas concedidas ao abeiro da Orde do 6 de marzo de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con tella cerámica, e se procede á súa convocatoria para o ano 2015 (código de procedemento IN423B).
Consellería de Economía, Emprego e Industria — III. Outras disposicións — 04/01/2016

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 78.8 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 20 da Orde do 6 de marzo de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con tella cerámica, e se procede á súa convocatoria para o ano 2015 (código de procedemento IN423B), procédese por medio desta resolución á publicación do extracto das axudas outorgadas pola Consellería de Economía, Emprego e Industria ao abeiro da referida orde.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para 2015, o seguinte:
a) Norma reguladora da convocatoria: Orde do 6 de marzo de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con tella cerámica, e se procede á súa convocatoria para o ano 2015 (código de procedemento IN423B).
b) Aplicación orzamentaria: 08.03.734A.780.2 «Plan renove de tella cerámica».
c) Crédito orzamentario: ano 2015, 450.000,00 euros.
d) Destinatarios: os particulares ou as comunidades de propietarios, sempre que a actuación subvencionable descrita no artigo 2 se realice en vivendas ou edificios de vivenda colectiva e nas súas edificacións anexas da súa titularidade, sitos na Comunidade Autónoma de Galicia.
e) Beneficiarios, importe e finalidade das axudas: no anexo á presente resolución recóllense os beneficiarios, importe e finalidade das axudas.
Santiago de Compostela, 16 de decembro de 2015
RESOLUCIÓN do 4 de decembro de 2015, da Dirección Xeral de Xuventude, Participación e Voluntariado, pola que se procede á publicación das subvencións concedidas no ano 2015 a entidades de acción voluntaria e a entidades locais, ao abeiro da Orde do 7 de abril de 2015 pola que se establecen as bases que rexen as subvencións enmarcadas no programa Servizo de Voluntariado Xuvenil.
Consellería de Política Social — III. Outras disposicións — 05/01/2016

Mediante a Orde do 7 de abril de 2015 regúlanse as bases que rexerán as subvencións dirixidas a entidades de acción voluntaria e a entidades locais, enmarcadas no programa Servizo de Voluntariado Xuvenil para o ano 2015. As subvencións faranse efectivas con cargo á aplicación orzamentaria 11.06.312F.481.0 (proxecto 2015 00526), por un importe de 300.000 € (trescentos mil euros) para as entidades de acción voluntaria, e á aplicación 11.06.312F.460.0 (proxecto 2015 00526), por un importe de 200.000 € (douscentos mil euros), para entidades locais.
En virtude das competencias da Consellería de Política Social, atribuídas polo Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia, e polo Decreto 176/2015, do 3 de decembro, polo que se establece a estrutura orgánica da Consellería de Política Social, e de acordo co disposto no artigo 10 da Orde do 7 de abril de 2015 e co artigo 15 da Lei 9/2007, do 13 de xuño, de subvencións de Galicia, procédese á publicación das subvencións concedidas a entidades de acción voluntaria e a entidades locais enmarcadas no programa Servizo de Voluntariado Xuvenil para o ano 2015, mediante resolución da directora xeral de Xuventude, Participación e Voluntariado, por delegación do conselleiro de Política Social, segundo o disposto na disposición adicional primeira da Orde do 7 de abril de 2015. A relación de subvencións concedidas figura como anexo desta resolución.
Santiago de Compostela, 4 de decembro de 2015
ORDE do 15 de decembro de 2015 pola que se modifica o Plan de xestión da pesca fluvial nas augas salmoneiras do río Ulla.
Consellería de Medio Ambiente e Ordenación do Territorio — III. Outras disposicións — 05/01/2016

O Plan de xestión da pesca fluvial nas augas salmoneiras do río Ulla aprobouse mediante a Orde do 12 de decembro de 2014 pola que se aproba o Plan de xestión da pesca fluvial nas augas salmoneiras do río Ulla (DOG núm. 244, do 22 de decembro).
De conformidade co disposto no artigo 68 do Regulamento de ordenación da pesca fluvial e dos ecosistemas acuáticos continentais, aprobado polo Decreto 130/1997, do 14 de maio (DOG núm. 106, do 4 de xuño), o Servizo Provincial de Conservación da Natureza de Pontevedra iniciou o expediente de modificación do Plan de xestión da pesca fluvial nas augas salmoneiras do río Ulla.
A proposta de modificación do Plan de xestión da pesca fluvial nas augas salmoneiras do río Ulla foi sometida a información pública mediante Resolución da Xefatura Territorial de Pontevedra do 29 de outubro de 2015 (DOG núm. 217, do 13 de novembro).
No prazo de participación pública non se presentaron alegacións.
Na tramitación da modificación do Plan de xestión da pesca fluvial nas augas salmoneiras do río Ulla foron oídos o Comité Provincial de Pesca Fluvial de Pontevedra, na sesión celebrada o 8 de outubro de 2015, e o Comité Galego de Pesca Fluvial, na sesión celebrada o 19 de novembro de 2015. Ambos os comités emitiron informes favorables sobre a modificación do plan.
A tramitación do expediente de modificación do Plan de xestión da pesca fluvial nas augas salmoneiras do río Ulla axustouse ao establecido na Lei 7/1992, do 24 de xullo, de pesca fluvial (DOG núm. 151, do 5 de agosto), e ao Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais.
Con suxeición ao establecido no artigo 68 do Decreto 130/1997, do 14 de maio, a Consellería de Medio Ambiente e Ordenación do Territorio é o órgano competente para a aprobación dos plans de xestión de recursos piscícolas.
En virtude do anterior, en concordancia co disposto no artigo 27.15 do Estatuto de autonomía, e en uso das atribucións que me confire a Lei 1/1983, do 22 de febreiro, de normas reguladoras da Xunta e a súa Presidencia,
Artigo único.
Aprobación da modificación do Plan de xestión da pesca fluvial
Apróbase a modificación do Plan de xestión da pesca fluvial nas augas salmoneiras do río Ulla.
Disposición adicional única
O contido íntegro deste plan poderá consultarse nas dependencias da Dirección Xeral de Conservación da Natureza da Consellería de Medio Ambiente e Ordenación do Territorio, sitas en San Lázaro, s/n, en Santiago de Compostela, así como na páxina web da Consellería de Medio Ambiente e Ordenación do Territorio (http://www.cmati.xunta.es/ na parte de pesca fluvial).
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 15 de decembro de 2015
RESOLUCIÓN do 15 de decembro de 2015, da Dirección Xeral de Conservación da Natureza, pola que se dá publicidade ás axudas concedidas ao abeiro da Orde do 23 de decembro de 2014 pola que se establecen as bases reguladoras das axudas para titulares de terreos cinexéticos ordenados, destinadas á conservación das poboacións de caza menor, e se convocan para o ano 2015.
Consellería de Medio Ambiente e Ordenación do Territorio — III. Outras disposicións — 05/01/2016

A Orde do 23 de decembro de 2014, da Consellería de Medio Ambiente, Territorio e Infraestruturas estableceu as bases reguladoras e convocou para o ano 2015 as axudas a titulares de terreos cinexéticos ordenados, destinadas á conservación das poboacións de caza menor.
Segundo o establecido no artigo 15 das citadas bases e de conformidade co disposto no artigo 15 da Lei 9/2007, do 13 de xullo, de subvencións de Galicia, a Dirección Xeral de Conservación da Natureza ordenará a publicación no Diario Oficial de Galicia das subvencións concedidas, con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou as finalidades da subvención.
Estas axudas fináncianse con cargo ao Plan de desenvolvemento rural sustentable, cunha achega do Ministerio de Agricultura, Alimentación e Medio Ambiente do 50 % e da Xunta de Galicia do 50 %, dentro do Convenio entre o Magrama e a Comunidade Autónoma de Galicia, para a execución, seguimento e avaliación das accións incluídas nos plans de zona das súas zonas rurais.
De acordo co anterior,
Facer pública a aprobación das axudas que se relacionan como anexo a esta resolución, axustándose aos principios de publicidade, concorrencia, obxectividade, transparencia, igualdade e non discriminación, para as cales a secretaria xeral técnica de Medio Ambiente e Ordenación do Territorio, no desenvolvemento das súas funcións delegadas nas bases reguladoras destas axudas, formulou resolución de concesión o 20 de novembro de 2015:
a) Norma reguladora da convocatoria: Orde do 23 de decembro de 2014 pola que se establecen as bases reguladoras das axudas para titulares de terreos cinexéticos ordenados, destinadas á conservación das poboacións de caza menor, e se convocan para o ano 2015.
b) Aplicación orzamentaria: 07.05.541B.781.0.
c) Finalidade da axuda: conservación das poboacións de caza menor.
d) Destinatarios: corporacións locais titulares de tecores e institucións sen ánimo de lucro ou agrupacións destas, igualmente titulares de tecores.
Santiago de Compostela, 15 de decembro de 2015
RESOLUCIÓN do 16 de decembro de 2015, da Dirección Xeral de Enerxía e Minas, pola que se dá publicidade dos beneficiarios das axudas concedidas ao abeiro da Orde do 19 de febreiro de 2015 pola que se establecen as bases reguladoras para a concesión, en réxime de concorrencia non competitiva, de subvencións destinadas á renovación total ou parcial de ascensores existentes pertencentes a comunidades de propietarios de edificios de vivendas en réxime de propiedade horizontal radicadas na Comunidade Autónoma de Galicia (plan Renove de ascensores), e se procede á súa convocatoria para o ano 2015 (IN532A).
Consellería de Economía, Emprego e Industria — III. Outras disposicións — 05/01/2016

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 13.4 da Lei 4/2006, do 30 de xuño, de transparencia e boas prácticas na Administración pública galega, no artigo 19 da Orde do 19 de febreiro de 2015 pola que se establecen as bases reguladoras para a concesión, en réxime de concorrencia non competitiva, de subvencións destinadas á renovación total ou parcial de ascensores existentes pertencentes a comunidades de propietarios de edificios de vivendas en réxime de propiedade horizontal radicadas na Comunidade Autónoma de Galicia (plan Renove de ascensores), e se procede á súa convocatoria para o ano 2015 (IN532A), procédese por medio desta resolución, á publicación do extracto das axudas outorgadas pola Consellería de Economía e Industria ao abeiro de dita orde.
a) Norma reguladora da convocatoria: Orde do 19 de febreiro de 2015 pola que se establecen as bases reguladoras para a concesión, en réxime de concorrencia non competitiva, de subvencións destinadas á renovación total ou parcial de ascensores existentes pertencentes a comunidades de propietarios de edificios de vivendas en réxime de propiedade horizontal radicadas na Comunidade Autónoma de Galicia (plan Renove de ascensores), e se procede á súa convocatoria para o ano 2015 (IN532A).
b) Aplicación orzamentaria: 08.03.-732A.781.0.
c) Crédito orzamentario: 1.200.000,00 euros.
d) Destinatarios: comunidades de propietarios de edificios de vivendas en réxime de propiedade horizontal da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas.
Santiago de Compostela, 16 de decembro de 2015
DECRETO 33/2016, do 17 de marzo, polo que se dispón a substitución dun membro do Consello Escolar de Galicia.
Consellería de Cultura, Educación e Ordenación Universitaria — II. Autoridades e persoal — 05/04/2016

De conformidade co disposto no artigo 6 da Lei 3/1986, do 18 de decembro, de consellos escolares de Galicia; no artigo 10 do Decreto 44/1988, do 11 de febreiro, polo que se desenvolve a dita lei; no artigo 16.1.c) do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia, e atendendo á designación formalizada pola Confederación Galega de Asociacións de Nais e Pais do Alumnado de Centros Públicos (Confapa Galicia), por proposta do conselleiro de Cultura, Educación e Ordenación Universitaria, e logo da deliberación do Consello da Xunta de Galicia, na súa reunión do dezasete de marzo de dous mil dezaseis,
Artigo 1
Que cese Sara Inés Vega Núñez como membro do Consello Escolar de Galicia, en representación dos pais e nais, proposto pola Confederación Galega de Asociacións de Nais e Pais do Alumnado de Centros Públicos (Confapa Galicia).
Artigo 2
Nomear membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación dos pais e nais proposto pola Confederación Galega de Asociacións de Nais e Pais do Alumnado de Centros Públicos (Confapa Galicia), a José Antonio Álvarez Caride.
Artigo 3
O mandato do novo membro será polo tempo que resta para completar o mandato da representatividade que exerce.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, dezasete de marzo de dous mil dezaseis
ORDE do 22 de marzo de 2016 pola que se nomea a Abel Yáñez Armesto presidente do Consello Regulador da indicación xeográfica protexida Lacón Gallego.
Consellería do Medio Rural — II. Autoridades e persoal — 01/04/2016

Tras o cesamento por petición propia de Luis Corujo Díaz como presidente da indicación xeográfica protexida Lacón Gallego, o pleno deste consello regulador, que tivo lugar o pasado día 14 de marzo, elixiu a Abel Yáñez Armesto para ocupar o dito cargo.
Conforme indica o artigo 20 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores, unha vez elixida a persoa que exercerá a presidencia, deberá facerse o seu nomeamento mediante orde da consellería competente.
Polo anterior,
Artigo único
Nomear presidente do Consello Regulador da indicación xeográfica protexida Lacón Gallego a Abel Yáñez Armesto.
Santiago de Compostela, 22 de marzo de 2016
DECRETO 29/2016, do 31 de marzo, polo que se nomea a presidenta do Consello Económico e Social de Galicia.
Presidencia da Xunta de Galicia — II. Autoridades e persoal — 01/04/2016

En virtude do establecido nos artigos 7 e 8 da Lei 6/1995, do 28 de xuño, pola que se crea o Consello Económico e Social de Galicia, e no artigo 22 do seu Regulamento de réxime interno, publicado no DOG nº 114, do 11 de xuño de 1996, por proposta conxunta dos conselleiros de Facenda e de Economía, Emprego e Industria, tras a preceptiva consulta ás entidades, organizacións e asociacións lexitimadas para teren representación no Consello, e logo da información previa ao Parlamento, nos termos previstos na disposición adicional terceira da Lei 1/2016, do 18 de xaneiro, de transparencia e bo goberno,
Artigo único. Noméase presidenta do Consello Económico e Social de Galicia a María Corina Porro Martínez.
Santiago de Compostela, trinta e un de marzo de dous mil dezaseis
DECRETO 31/2016, do 31 de marzo, polo que se nomea o secretario xeral do Consello Económico e Social de Galicia.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 01/04/2016

En virtude do establecido nos artigos 7 e 8, parágrafo segundo, da Lei 6/1995, do 28 de xuño, pola que se crea o Consello Económico e Social de Galicia, e no artigo 25 do seu regulamento de réxime interno, publicado no DOG nº 114, do 11 de xuño de 1996, por proposta conxunta dos conselleiros de Facenda e de Economía, Emprego e Industria, logo de consulta ás entidades, organizacións e asociacións representadas no Consello, e logo de deliberación do Consello da Xunta de Galicia, na súa reunión do trinta e un de marzo de dous mil dezaseis,
Artigo único. Noméase secretario xeral do Consello Económico e Social de Galicia a Juan José Gallego Fouz.
Santiago de Compostela, trinta e un de marzo de dous mil dezaseis
DECRETO 28/2016, do 31 de marzo, polo que se dispón que cese o secretario xeral do Consello Económico e Social de Galicia.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 01/04/2016

En virtude do establecido nos artigos 9.1 e 10.d) da Lei 6/1995, do 28 de xuño, pola que se crea o Consello Económico e Social de Galicia, e nos artigos 26 e 44 do seu Regulamento de réxime interno, publicado no DOG nº 114, do 11 de xuño de 1996, por proposta conxunta dos conselleiros de Facenda e de Economía, Emprego e Industria, e logo de deliberación do Consello da Xunta de Galicia, na súa reunión do trinta e un de marzo de dous mil dezaseis,
Artigo único. Polo que se dispón que cese Juan José Gallego Fouz como secretario xeral do Consello Económico e Social de Galicia.
Santiago de Compostela, trinta e un de marzo de dous mil dezaseis
DECRETO 26/2016, do 31 de marzo, polo que se dispón que cese a presidenta do Consello Económico e Social de Galicia.
Presidencia da Xunta de Galicia — II. Autoridades e persoal — 01/04/2016

En virtude do establecido nos artigos 9.1 e 10.d) da Lei 6/1995, do 28 de xuño, pola que se crea o Consello Económico e Social de Galicia, e nos artigos 23 e 44 do seu regulamento de réxime interno, publicado no DOG nº 114, do 11 de xuño de 1996,
Artigo único. Que cese como presidenta do Consello Económico e Social de Galicia María Corina Porro Martínez.
Santiago de Compostela, trinta e un de marzo de dous mil dezaseis
ORDE do 29 de marzo de 2016 pola que se fixan os prezos de venda ao público de diversas publicacións.
Consellería de Cultura, Educación e Ordenación Universitaria — III. Outras disposicións — 06/04/2016

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no
Diario Oficial de Galicia
. En virtude diso, esta consellería
Primeiro. Quedan aprobados os prezos de venda ao público das publicacións editadas por esta consellería que se relacionan no anexo.
Segundo. Estes prezos entenderanse, de ser o caso, co IVE incluído.
Santiago de Compostela, 29 de marzo de 2016
EXTRACTO da Orde do 15 de marzo de 2016 pola que se establecen as bases reguladoras de bolsas de formación en materia de arquivos e se convocan as correspondentes ao programa 2016.
Consellería de Cultura, Educación e Ordenación Universitaria — III. Outras disposicións — 06/04/2016

BDNS (Identif.): 302983
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
1. Licenciados universitarios ou titulación equivalente, segundo o Espazo Europeo de Educación Superior, cunha configuración curricular (expediente académico) en que predomine a formación en historia e/ou arquivística.
2. Acreditación de dominio da lingua galega a nivel iniciación mediante título oficial.
3. Non ter gozado de ningunha bolsa convocada pola Consellería de Cultura, Educación e Ordenación Universitaria para a organización e descrición de arquivos galegos.
4. Non ter emprego remunerado nin gozar doutra bolsa ou axuda durante o período de duración das reguladas por medio desta orde.
5. Non ter sido sancionado por infracción cometida por razón de bolsas concedidas para a organización e descrición de arquivos de interese galego.
Segundo. Obxecto
Establecer as bases reguladoras e convocar bolsas de formación en arquivos.
As bolsas irán destinadas a actividades de formación relacionadas cos procesos técnicos que se realizan no ámbito dos arquivos e dos seus fondos documentais. Os bolseiros serán tutelados, coordinados e dirixidos polos seus servizos técnicos de arquivos.
As bolsas reguladas nesta orde concederanse en réxime de concorrencia competitiva e baixo os principios de publicidade, obxectividade, concorrencia, transparencia, igualdade, non discriminación, eficacia e eficiencia.
Terceiro. Bases reguladoras
Orde do 15 de marzo de 2016 pola que se establecen as bases reguladoras de bolsas de formación en materia de arquivos e se convocan as correspondentes ao programa 2016.
Cuarto. Importe
Para a concesión das bolsas destinarase un crédito total de 111.634,48 euros, coa seguinte distribución por aplicacións orzamentarias:
• 10.20.432A.480.1: 107.406 euros.
• 10.20.432A.484.0: 4.228,80 euros.
Número de bolsas: 20.
Duración máxima: 6 meses. Poderanse prorrogar ata outros seis meses en función da existencia de crédito suficiente nos orzamentos da Comunidade Autónoma de Galicia para 2017.
Importe bruto mensual de cada bolsa: 895,05 euros.
A Consellería de Cultura, Educación e Ordenación Universitaria destinará 35,24 euros por bolseiro/a e mes en concepto de cotizacións á Seguridade Social.
Quinto. Prazo de presentación de solicitudes
Un mes a partir do día seguinte ao da publicación deste extracto no Diario Oficial de Galicia.
Santiago de Compostela, 15 de marzo de 2016
EXTRACTO da Orde do 10 de marzo de 2016 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2016.
Consellería de Cultura, Educación e Ordenación Universitaria — III. Outras disposicións — 06/04/2016

BDNS (Identif.): 302971
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
Universidades, entes locais e entidades privadas sen fin de lucro galegas que conten cun local estable destinado a arquivo e custodien fondos documentais constitutivos do patrimonio documental de Galicia, entendido como tal o establecido no artigo 77 da Lei 8/1995, do patrimonio cultural de Galicia.
Segundo. Obxecto
Establecer as bases reguladoras e convocar axudas destinadas á mellora dos arquivos de Galicia, garantindo unha custodia responsable e o acceso dos cidadáns aos documentos.
A finalidade da axuda é a realización de actividades de organización de fondos documentais dos arquivos galegos e o seu tratamento arquivístico, e a dixitalización de patrimonio documental custodiado en arquivos galegos.
As axudas reguladas nesta orde concederanse en réxime de concorrencia competitiva e baixo os principios de publicidade, obxectividade, concorrencia, transparencia, igualdade, non discriminación, eficacia e eficiencia.
Terceiro. Bases reguladoras
Orde do 10 de marzo de 2016 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2016.
Cuarto. Importe
Para a concesión das subvencións convocadas destinarase un crédito total de 77.740 euros coa seguinte distribución por aplicacións orzamentarias:
• 10.20.432A.744.4: 15.000 euros.
• 10.20.432A.760.0: 32.740 euros.
• 10.20.432A.781.0: 30.000 euros.
Quinto. Prazo de presentación de solicitudes
Un mes desde o día seguinte ao da publicación deste extracto no Diario Oficial de Galicia.
Santiago de Compostela, 10 de marzo de 2016
CORRECCIÓN de erros. Orde do 29 de xaneiro de 2016 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control.
Consellería do Medio Rural — III. Outras disposicións — 05/04/2016

Advertido erro na citada orde, publicada no Diario Oficial de Galicia número 20, do 1 de febreiro de 2016, cómpre facer as oportunas correccións no sentido que se indica a seguir:
Na páxina 3.546, o artigo 11.3, segundo parágrafo, onde di: «No caso das terras de cultivo, se procede, poderase declarar máis dun produto por campaña e parcela indicando sempre como principal o que cumpra o indicado no parágrafo anterior que será o que se utilice para a medida de diversificación establecida no artigo 20 do Real decreto 1075/2014, do 19 de decembro», debe dicir: «No caso das terras de cultivo, se procede, poderase declarar máis dun produto por campaña e parcela indicando sempre como principal o que cumpra o indicado no parágrafo anterior que será o que se utilice para a medida de diversificación establecida no artigo 20 do Real decreto 1075/2014, do 19 de decembro. Nese caso, o produto declarado como secundario ocupará a parcela con posterioridade ao cultivo principal e, con independencia da posible consideración dos cultivos fixadores de nitróxeno declarados como cultivos secundarios como superficie de interese ecolóxico (para os efectos do artigo 24 do Real decreto 1075/2014, do 19 de decembro), as axudas solicitaranse unicamente en función do cultivo principal».
RESOLUCIÓN do 18 de marzo de 2016, da Dirección Xeral de Educación, Formación Profesional e Innovación Educativa, pola que se nomean os asesores e as asesoras que actuarán no proceso de acreditación de competencias convocado pola Orde do 23 de decembro de 2015.
Consellería de Cultura, Educación e Ordenación Universitaria — III. Outras disposicións — 05/04/2016

Mediante a Orde do 23 de decembro de 2015 (DOG do 8 de xaneiro de 2016), acórdase convocar o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais.
O artigo 17 da devandita orde fai referencia aos requisitos, formación e habilitación das persoas que poderán actuar como asesores e avaliadores, establecendo no seu punto 2 que as persoas habilitadas poderán actuar como persoal asesor e avaliador nas comisións de avaliación, e deberán ser nomeadas en cada convocatoria, polo que esta dirección xeral
Facer público o nomeamento dos asesores e das asesoras que participarán no proceso de acreditación de competencias disposto pola Orde do 23 de decembro de 2015 pola que se convoca o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais, e a súa vinculación coas comisións de avaliación segundo figura no anexo desta resolución.
Santiago de Compostela, 18 de marzo de 2016
EXTRACTO da Orde do 11 de febreiro de 2016 pola que se establecen as bases reguladoras de subvencións ás entidades asociativas, ás oficinas locais e a outras entidades colaboradoras da Rede Eusumo para o fomento do cooperativismo e da economía social, e se convocan para o ano 2016.
Consellería de Economía, Emprego e Industria — III. Outras disposicións — 05/04/2016

BDNS (identif.): 301699.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na base de datos nacional de subvencións (http://www.pap.minhap.gob.es/bdnstrans).
Primeiro.
Entidades beneficiarias
As asociacións de cooperativas e de sociedades laborais para as actuacións previstas no programa I; os concellos de Galicia, a través dos órganos dunha área metropolitana, dunha mancomunidade de municipios, dun consorcio local ou dunha agrupación dun mínimo de catro concellos que pertenzan a unha mesma zona, nos termos e para as actuacións previstas no programa II, e as fundacións e asociacións, as cámaras de comercio, as organizacións profesionais, empresariais e sindicais e outras entidades sen ánimo de lucro, sinaladas nas alíneas d), f) e g) do número 1 do artigo 5 do Decreto 225/2012, do 15 de novembro, polo que se crea a Rede Eusumo para o fomento do cooperativismo e da economía social e se regula o seu funcionamento, que teñan formalizada a súa adhesión a esta rede por medio de convenio de colaboración, asinado con anterioridade á publicación desta orde, para as actuacións e nos termos previstos no programa III.
Segundo.
Obxecto e finalidade
Realizar actividades de impulso e fomento do cooperativismo e da economía social, a través dos seguintes programas de axudas:
Fomento e consolidación das asociacións de cooperativas e de sociedades laborais (programa I), oficinas locais de fomento cooperativo e da economía social (programa II) e apoio ás entidades sen ánimo de lucro para a realización de actividades no marco da Rede Eusumo para o fomento do cooperativismo e da economía social (programa III).
Terceiro.
Bases reguladoras
Orde do 11 de febreiro de 2016 pola que se establecen as bases reguladoras de subvencións ás entidades asociativas, ás oficinas locais e a outras entidades colaboradoras da Rede Eusumo para o fomento do cooperativismo e da economía social, e se convocan para o ano 2016 (http://www.traballo.xunta.es).
Cuarto.
Contía
O orzamento total ascende a un millón douscentos corenta e cinco mil euros (1.245.000,00 euros) e a distribución inicial de créditos por programas é a seguinte: programa I, 655.000,00 euros; programa II, 520.000,00 euros, e programa III, 70.000,00 euros.
Quinto.
Prazo de presentación de solicitudes
O prazo xeral para a presentación das solicitudes de axuda é un mes contado a partir do día seguinte ao da publicación da convocatoria no
Diario Oficial de Galicia
.
Sexto.
Outros datos
Para os programas I e II, unha vez acreditada a aceptación da subvención e logo de solicitude, poderase facer efectivo en concepto de pagamento anticipado ata un 80 % do importe da subvención.
Santiago de Compostela, 11 de febreiro de 2016
CORRECCIÓN de erros. Resolución do 14 de marzo de 2016 pola que se convocan unhas xornadas sobre os novos fondos europeos e a súa execución en España.
Escola Galega de Administración Pública — III. Outras disposicións — 07/04/2016

Advertido erro na citada resolución, publicada no
Diario Oficial de Galicia
núm. 58, do 28 de marzo de 2016, cómpre facer as seguintes correccións:
– Na páxina 10979, no sumario, onde di: «Resolución do 14 de marzo de 2016 pola que se convocan unhas xornadas sobre os novos fondos europeos e a súa execución en España», debe dicir: «Resolución do 14 de marzo de 2016 pola que se convoca un curso monográfico sobre os novos fondos europeos e a súa execución en España».
– Na páxina 10979, no primeiro parágrafo da resolución, onde di: «convócanse unhas xornadas...», debe dicir: «convócase un curso monográfico...».
– Na páxina 10979, no segundo parágrafo da base 1 da resolución, onde di: «O obxectivo destas xornadas é analizar...», debe dicir: «O obxectivo deste curso monográfico é analizar...».
– Na páxina 10979, no segundo parágrafo da base 1 da resolución, onde di: «Desta maneira, as xornadas pretenden constituírse nun foro de análise...», debe dicir: «Desta maneira, o curso monográfico pretende constituírse nun foro de análise...».
– Na páxina 10981, no primeiro parágrafo da base 7, onde di: «A EGAP reserva para si a facultade de interpretar e de resolver as incidencias que poidan xurdir no desenvolvemento destas xornadas, así como a facultade de cancelalas se o escaso número de solicitudes non xustificase a súa realización.», debe dicir: «A EGAP reserva para si a facultade de interpretar e de resolver as incidencias que poidan xurdir no desenvolvemento deste curso monográfico, así como a facultade de cancelalo se o escaso número de solicitudes non xustifica a súa realización.».
– Na páxina 10981, na base 8, onde di: «Ao final das xornadas entregarase un certificado de asistencia a aquelas persoas inscritas que tivesen participado asiduamente e sempre que a súa asistencia fose igual ou superior ao 90 % das horas lectivas programadas. Neste documento aparecerán, de forma expresa, o contido, a carga lectiva, a data, o lugar de realización das xornadas e o selo oficial da institución.», debe dicir: «Ao final do curso monográfico entregarase un certificado de asistencia a aquelas persoas inscritas que tivesen participado asiduamente e sempre que a súa asistencia fose igual ou superior ao 90 % das horas lectivas programadas. Neste documento aparecerán, de forma expresa, o contido, a carga lectiva, a data, o lugar de realización do curso monográfico e o selo oficial da institución.».
EXTRACTO da Orde do 22 de marzo de 2016 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2015/16.
Consellería de Cultura, Educación e Ordenación Universitaria — III. Outras disposicións — 08/04/2016

BDNS (identif.): 302966.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións ( http://www.pap.minhap.gob.es/bdnstrans/index ):
Primeiro. Beneficiarias
Asociacións, federacións ou confederacións de nais e pais de alumnado legalmente constituídas que xestionan os comedores escolares nos centros públicos non universitarios, dependentes da Consellería de Cultura, Educación e Ordenación Universitaria, e que imparten os niveis de ensinanza básica obrigatoria e/ou o segundo ciclo de educación infantil.
Segundo. Obxecto
Axudas económicas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios.
Terceiro. Bases reguladoras
Orde do 22 de marzo de 2016 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2015/16.
Publicadas no Diario Oficial de Galicia.
Cuarto. Contía
Importe total da convocatoria: 522.998 €.
Porcentaxe da axuda: ata un máximo do 50 % do custo do servizo de comedor do centro escolar correspondente.
Quinto. Prazo de presentación de solicitudes
Un mes contado desde o día seguinte ao da publicación da Orde do 22 de marzo de 2016 no Diario Oficial de Galicia.
Santiago de Compostela, 22 de marzo de 2016
DECRETO 38/2016, do 7 de abril, polo que se dispón que cese Sonia Martínez Arca como directora xeral de Saúde Pública.
Consellería de Sanidade — II. Autoridades e persoal — 08/04/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día sete de abril de dous mil dezaseis,
Que cese, por pase a outro destino, Sonia Martínez Arca como directora xeral de Saúde Pública, agradecéndolle os servizos prestados.
Santiago de Compostela, sete de abril de dous mil dezaseis